بیز ارمنیلرین نیه اومید ائتدیینی بیلیریک. کولکتیو تهلوکسیزلیک مقاویلهسی تشکیلاتینا عضو اولماقلا، ارمنیستان دیگر اؤلکهلری اؤز تخریباتلارینین گیروونا چئویریر. اونلار بیلیرلر کی، اگر هئچ کیم سیتواسییایا مداخیله ائتمهسه، هئچ ۳ گون داوام گتیره بیلمهیهجکلر. ۲۰۱۶-جی ایلده آرتیق بو، باش وئریب. بیزی او واخت دایاندیرماسایدیلار، مقاومت آرتیق سیندیریلاجاقدی. دوشمنین ایللر عرضینده قوردوغو مدافعه خطینی ۴۰ دقیقهیه کئچدیک.
آپا-نین خبرینه گؤره، بو بارده «ریا نوووستی»یه مصاحیبهسینده آذربایجان مدافعه ناظری زاکیر حسنوو دئییب.
داغلیق قاراباغ مناقیشهسینین نیظاملانماسی ایله باغلی سوالی جاوابلاندیران ناظر قید ائدیب کی، آذربایجان پروبلمین صولح یولو ایله حلینه صادقدیر: «لاکین بو او دئمک دئییل کی، دانیشیقلار سونسوزلوغا قدر داوام ائده بیلر. اونلار چوخ اوزاندی. دانیشیقلار نامینه دانیشیقلار بیزه لازیم دئییل. اطرافا دقت یئتیرین، بین الخالق قانونلار آرتیق ایشلمیر، هامی گوج عاملینه آرخالانیر. البته کی، بیز بونا رئاکسییا وئرملیییک».
azb_Arab azb_Arab azb_Arab